السلام عليكم    كلنا بنسمع كلمه off line دي كتير بنسمعها على النت خصوصا    لكن انا انهارده هتكلم عليها بشكل تاني خالص    هنتكلم عليها على الشباب    شبابنا  دلوقتي بئا off line في كل حاجه    عارفين يعني ايه off line يعني سلبي    بئنا شباب سلبي كل حاجه بنعملها سلبيه off line يعني    في دراستنا off line  بنذاكر عشان ننجح وبس وبعد الامتحان كله بيتبخر    مش بنذاكر عشان معلومه وحاجه تفدنا    دا ان ذاكرنا اساسا كله يقولك ياعم سيبك سيبك مذاكره ايه    هبقى اظبط المراقب!!!!!    تظبط المراقب طب وليه متذكرش زي البني ادمين ؟؟    وتبقالك حاجه في حياتك ليه باصص للنهارده وبس ليه مبتعملش حساب بكره  ؟؟؟    ادي شبابنا off line في الدراسه    كمان شبابنا بقى off line في حياته الاجتماعيه كمان    بقى انطوائي وسلبي كل همه نفسه وبس عنده شعار انا ثم انا ثم انا ثم انا    عايش في أمئم لوحده مش عايز حد يخرجه منه    حياته نت و سينما ومتش كوره في استاد    طب فين يا جماعه فين المكتبه وفين المسجد؟؟    وفين الزيارات العائليه اللي بتقرب الاهل والناس من بعضها؟؟    فين يا شبابنا الحاجات دي من 24 ساعه اللي في يومكم؟؟    للأسف شبابنا  بئا off line    شبابنا off line في كل شئ    بئا off line حتى في بر والديه    فين طاعه زمان فين احترام وتوقير الوالدين زي زمان    دلوقتي بدل دول بئا فيه اووووووف وشخط ونطر دا غير دار المسنين اللي بقت مليانه اهالي    ليه بقينا كدا يا جماعه راح فين الاحترام    دول اهلينا اللي ربنا وصانا عليهم في كتابه العزيز    ليه بقينا نشوفهم بالصدفه في البيت    طبعا بالصدفه مانت طول اليوم في اوضتك وقافل على نفسك لاما نايم لاما داخل على النت    او بتسمع مزيكا في اوضتك    ليه يا شباب غيرنا نفسنا كدا؟؟  يا خساره    شبابنا بئا off line      شبابنا بئا off line حتى مع ربنا بئينا off line    لا صلى وكلمه كويسه ولا دعاء بعدنا اووووي يا شباب عن ربنا    تفتكر ربنا راضي عنك وانت بعيد كدا عنه؟؟    تفتكر ربنا هيفتكرك من عباده ويوفقك في حياتك؟؟    وانت بتفتكره كل شهرين مره ولا مرتين؟؟    هتقولي دا ربنا غفور رحيم !!    هقولك غفور رحيم مع عباده الصادقين    لكن تفتكر انك كدا من عباده الصادقين    تفتكر انك اساسا من عباده انت يادوم موحد ليه وبس    ليه بئنا كدا يا شباب؟؟    حتى اللي بنسمع انه بيصلي ومش بيسيب فرض    تلاقيه يخلص الصلاه في اقل من دقيقه فوريره    يكون مخلاص    يسلام على الايمان    ليه يا شباب بئينا off line في كل حاجه؟؟    طب هنفضل لغايه امته off line ؟؟    طب امتى هنبئا on line مره في حيانتا؟؟؟    احنا محتاجين واقفه جامده مع نفسنا يا  شباب    هنعمل الوقفه دي امته؟؟؟ لما نلاقي نفسنا ضعنا خالص ولا ايه    يالا يا شباب نعمل حاجه متقفش كدا وتربع ايدك    اعمل حاجه ابداء مع نفسك    غير نفسك مش بقولك تغير الكون ولا البشريه    لاء غير نفسك انت وبس    قرب من ربنا انت محتجله اوووووووووووي    فضفضله هتستريح والله    بتعاند نفسك ليه    سيبك من الموضه والكلام الفاضي قرب لاسرتك لولدك ولولدتك محتجنلك  بلاش تعاند نفسك  يالا يا شباب نعمل حاجه بلاش نبئا off  line خلينا مره في حياتنا نبئا on line    يالا نمسح كلمه off line دي ملهاش مكان في حياتنا    يالا نعمل حاجه!!!!!!!!!!!!    تحياااتي